**Amurg de vara**

*Demostene Botez*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Amurgul pune pe adancul vaii

Culori tot mai sarace, mai inchise;

S-aude clar cum fluiera flacaii

Franturi de capodopere nescrise.

O prepelita-si suna soneria

In iarba, din coliba-i de racoare,

S-aude bine respirand campia;

Se vede sange picurand din soare.

Pe dealuri lungi, cu tipet de sirena

Masini de treier scutura belsug,

O raza sprintena ca o antena

Dintr-o padure a aprins un rug.

Un ochi de soare strange gene ude

De prin adancuri lucii de parau;

Din ierburile-nalte se aude

Un fasait de coase peste grau.

Cu toata zarea care ne desparte, imi pare-acum, cand ma opresc in drum,

Ca numai sunt de tine-asa departe,

Si-ai auzi, de te-as striga acum.